****

**ΕΛΛΗΝΙΚΗ \_ΔΗΜΟΚΡΑΤΙΑ**

**ΥΠ. ΠΑΙΔ. & Θ.**

**ΠΕΡΙΦΕΡΙΑΚΗ ΔΙΕΥΘΥΝΣΗ**

**Π & Δ ΕΚΠΑΙΔΕΥΣΗΣ ΠΕΛΟΠΟΝΝΗΣΟΥ**

**ΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ ΚΟΡΙΝΘΙΑΣ Κόρινθος 3/2/2020**

**1ο ΓΕΝΙΚΟ ΛΥΚΕΙΟ ΚΟΡΙΝΘΟΥ Αρ.Πρωτ: ………..**

**Ταχ. Διεύθυνση : Άργους 17 - ΚΟΡΙΝΘΟΣ**

**Τηλέφωνο 2741022154**

**FAX : 2741081303**

**Πληρ.: ΔΗΜΗΤΡΙΟΣ ΣΠΑΝΟΣ**

**ΘΕΜΑ: ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΟΡΓΑΝΩΣΗ 4ΗΜΕΡΗΣ ΕΠΙΣΚΕΨΗΣ ΣΤΑ ΤΡΙΚΑΛΑ - ΘΕΣΣΑΛΙΑΣ**

Λαμβάνοντας υπόψη την υπ΄ αρ. 33120/ΓΔ4/28-2-2017 (ΦΕΚ 6 Μαρτίου 2017, τεύχος 2, αρ. φύλλου 681) απόφαση του Υπουργού Παιδείας «Περί εκδρομών-μετακινήσεων μαθητών δημοσίων και Ιδιωτικών σχολείων Δευτεροβάμιας Εκπαίδευσης εντός και εκτός της χώρας», σας γνωρίζουμε ότι το σχολείο μας προγραμματίζει τετραήμερη εκδρομή των μαθητών της **Α’** λυκείου στα **Τρίκαλα** **Θεσσαλίας**, η οποία θα πραγματοποιηθεί το χρονικό διάστημα από 27-3-2020 έως και 30-3-2020. Η εκδρομή περιλαμβάνει 3 διανυκτερεύσεις σε κεντρικό ξενοδοχείο της πόλης των Τρικάλων και μετακινήσεις σύμφωνα με το πρόγραμμα.

Σύμφωνα με το πρόγραμμα θα πραγματοποιηθούν οι ακόλουθες επισκέψεις:

1. 27-3-2020: Μετάβαση από την Κόρινθο στα Τρίκαλα

2. 28-3-2020: Επίσκεψη στα Μετέωρα

3. 29-3-2020: Επίσκεψη στη λίμνη Πλαστήρα

4. 30-3-2020: Αναχώρηση από Τρίκαλα για Κόρινθο

Τα ενδιαφερόμενα Πρακτορεία που πληρούν τις νόμιμες προδιαγραφές καλούνται να υποβάλουν στη Διεύθυνση του Σχολείου σφραγισμένες προσφορές το αργότερο έως και την **Παρασκευή** **14η** **Φεβρουαρίου 2020 και ώρα 11:00** π.μ, στο γραφείο του Διευθυντή του 1ου ΓΕΛ Κορίνθου, οπότε και θα γίνει η αξιολόγηση των προσφορών από την αρμόδια επιτροπή. Τα αποτελέσματα θα ανακοινωθούν στην ιστοσελίδα της Διεύθυνσης **Β/θμιας** Εκπ/σης

**Η προσφορά θα πρέπει να περιλαμβάνει:**

1. Διαμονή σε ξενοδοχείο 3 αστέρων και άνω, με πρωινό , κατά το δυνατό πλησιέστερα στην πόλη των Τρικάλων.

2. Σύγχρονο λεωφορείο για αποκλειστική χρήση των μαθητών για τις ανάγκες της εκδρομής ***καθ’ όλη τη διάρκεια*** της εκδρομής. Το λεωφορείο πρέπει να πληροί όλες τις προϋποθέσεις του νόμου για τη μεταφορά μαθητών (ΚΤΕΟ, κλιματισμό, ζώνες ασφαλείας, αναφορά παλαιότητας κ.λ.π.). Στο φάκελο της προσφοράς πρέπει να περιλαμβάνεται και φωτοαντίγραφο της άδειας του λεωφορείου.

3. Υποχρεωτική Ασφάλιση Αστικής Επαγγελματικής Ευθύνης Διοργανωτή, όπως ορίζει η κείμενη νομοθεσία και πρόσθετη ταξιδιωτική ασφάλιση, που να καλύπτει τα έξοδα σε περίπτωση ατυχήματος ή ασθένειας.

4. Υπεύθυνη δήλωση του πρακτορείου ότι διαθέτει το Ειδικό Σήμα Λειτουργίας , το οποίο βρίσκεται σε ισχύ .

5. ΦΠΑ – Απόδειξη για κάθε μαθητή

6. Συνολικό κόστος εκδρομής αλλά και κόστος ανά μαθητή.

**Σε κάθε περίπτωση, θα πρέπει να εξασφαλίζονται τα εξής:**

* Τα ξενοδοχεία τα οποία θα προταθούν, ένα ή περισσότερα, πρέπει να αναφέρονται ονομαστικά.

* Να βεβαιώνεται ότι όλοι οι μαθητές και οι συνοδοί καθηγητές θα καταλύσουν στο ίδιο ξενοδοχείο και ει δυνατόν στον ίδιο όροφο.
* Να βεβαιώνεται επίσης ότι δεν θα χρησιμοποιηθούν ράντζα ή πρόσθετα κρεβάτια μικρού μεγέθους για την κατάλυση των μαθητών.
* Την αντιμετώπιση της περίπτωσης που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (αντίξοες καιρικές συνθήκες, εκλογές κτλ) και την μετάθεση της σε άλλη ημερομηνία χωρίς επιπλέον οικονομική επιβάρυνση και με τους ίδιους συμφωνηθέντες όρους (πρέπει επίσης να αναφέρεται και στο συμφωνητικό).
* Το λεωφορείο που θα είναι στη διάθεση των μαθητών για τυχόν μετακινήσεις τους θα πρέπει να διαθέτει όλες τις προβλεπόμενες από την κείμενη νομοθεσία προδιαγραφές(ελεγμένα από τα ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα κ.λπ.) καθώς και να πληρεί όλες τις προδιαγραφές. ). **Θα ληφθεί σοβαρά υπ΄ όψη η παλαιότητα των λεωφορείων.** Για το λόγο αυτό θα πρέπει να αναφέρεται **ο χρόνος** **πρώτης κυκλοφορίας καθώς και οι αριθμοί κυκλοφορίας των λεωφορείων που θα** **διατεθούν.**
* Το λεωφορείο που θα είναι στη διάθεση των μαθητών θα πρέπει να έχει όλα τα ***προβλεπόμενα μέσα για τυχόν αντίξοες καιρικές*** συνθήκες (π.χ αντιολισθητικές αλυσίδες) και για τα οποία ο οδηγός θα πρέπει να γνωρίζει ***άριστα την χρησιμοποίησή τους****.*
* Για την επιλογή της προσφοράς θα συνυπολογιστούν και στοιχεία για το τουριστικό γραφείο που σχετίζονται με την αξιοπιστία και την εν γένει συμπεριφορά των υπαλλήλων τους κατά τη διεξαγωγή των εκδρομών που κατά το παρελθόν διεξήγαγαν και με άλλα σχολεία.
* Επιπρόσθετες παροχές θα συνεκτιμηθούν κατά την αξιολόγηση των προσφορών.
* Το σχολείο θα επιλέξει την προσφορά που συνδυάζει την **ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ ΚΑΙ ΔΙΕΞΑΓΩΓΗ** της εκδρομής με την **ΚΑΛΥΤΕΡΗ ΤΙΜΗ**.
* Το ποσό θα καταβληθεί σε 3 δόσεις ως εξής:50% προκαταβολή, 30% με την αναχώρηση, 20% με την επιστροφή.
* Αν η προσφορά δεν αναφέρεται στα παραπάνω, αναλυτικά, θα θεωρείται άκυρη.

**ΠΑΡΑΤΗΡΗΣΗ 1**

Σε τρεις ημέρες από την ανάθεση και πριν δοθεί η προκαταβολή, το πρακτορείο οφείλει να προσκομίσει στο σχολείο τις ακόλουθες βεβαιώσεις:

1. Βεβαίωση από το ξενοδοχείο ότι έχει γίνει η κράτηση των δωματίων για τις συγκεκριμένες ημερομηνίες.
2. Βεβαίωση από το ξενοδοχείο ότι δεν θα χρησιμοποιήσει ράντζα.

**ΠΑΡΑΤΗΡΗΣΗ 2**

Το συνολικό ποσό της εκδρομής θα πληρωθεί σε 3 δόσεις. Δηλαδή: το 50% ως προκαταβολή, το 20% πριν την αναχώρηση και το υπόλοιπο 30% μετά το πέρας της εκδρομής και εφ’ όσον τηρηθούν όλα τα συμφωνηθέντα.

Το οριστικό πρόγραμμα της εκδρομής μπορεί να διαφοροποιηθεί.

Για οποιαδήποτε διευκρίνηση είμαστε στη διάθεσή σας.

Στην εκδρομή συμμετέχουν 24 μαθητές και μαθήτριες και 3 συνοδοί καθηγητές.

Ο ΔΙΕΥΘΥΝΤΗΣ

Δημήτριος Σπανός